10.8.2022
ET
Euroopa Liidu Teataja
L 208/3
(16)
Tingimusi, mis on sätestatud Euroopa Parlamendi ja nõukogu määruse (EÜ) nr 1967/2006 artikli 8 lõike 1 punktis h, mis on asendatud määruse (EL) 2019/1241 (7) artikli 8 lõike 1 ja IX lisa B osa I jaoga, ei kohaldata, kuna need on seotud traaleritega.
(17)
Itaalia lubas kohaldada määruse (EÜ) nr 1967/2006 artikli 9 nõuetest tehtavat erandit võrgusilma väikseima suuruse osas, sest see on kooskõlas kõnealuse määruse artikli 9 lõikega 7, kuna asjaomane püük on väga selektiivne, mõjutab merekeskkonda väga vähe ega ole seotud määruse (EÜ) nr 1967/2006 artikli 4 lõike 5 sätetega.
(18)
Kuigi määruse (EÜ) nr 1967/2006 artikkel 9 jäeti määrusega (EL) 2019/1241 välja, lubatakse kõnealuse määruse IX lisa B osa punktiga 4 jätkata erandite kohaldamist võrgusilma väikseima suuruse osas teatavatel tingimustel, millele on osutatud kõnealuse määruse artikli 15 lõikes 5.
Sellised erandid oleksid pidanud kehtima 14. augustil 2019, kui need ei halvenda selektiivsuse standardeid, eelkõige noorkalade püügi suurenemist, ning aitavad saavutada kõnealuse määruse artiklites 3 ja 4 sätestatud eesmärke ja sihte.
Erandi kehtivusaja pikendamise taotlus vastab eespool osutatud tingimustele.
(19)
Asjaomane püük toimub rannikule väga lähedal madalas vees kolme meremiili pikkusel alal ega häiri seepärast muude laevade tegevust.
(20)
Paadinootadega püük on reguleeritud majandamiskavaga, millega tagatakse, et määruse (EL) 2019/1241 IX lisas esitatud liikide püük oleks minimaalne.
Lisaks on vastavalt Itaalia majandamiskava punktile 6 Aphia minuta püügihooajaks igal aastal kehtestatud ajavahemik 1. novembrist kuni 31. märtsini ja maksimaalselt 60 päeva laeva kohta iga püügihooaja eest.
(21)
Paadinoodad on väga selektiivsed ning nendega ei püüta peajalgseid.
(22)
Majandamiskava hõlmab kalapüügi seire meetmeid, nagu on ette nähtud määruse (EÜ) nr 1967/2006 artikli 13 lõike 9 kolmanda lõiguga.
(23)
Asjaomane püük vastab nõukogu määruse (EÜ) nr 1224/2009 (8) artikli 14 nõuetele.
(24)
Seepärast tuleks lubada taotletud erandi kehtivusaega pikendada kolme aasta võrra.
(25)
Itaalia peaks esitama komisjonile aruande ettenähtud ajaks ja kooskõlas Itaalia majandamiskavas kehtestatud seirekavaga.
(26)
Erandi kehtivusaeg peaks olema piiratud, mis võimaldaks kiiresti võtta parandavaid majandamismeetmeid juhul, kui komisjonile esitatud aruanne näitab püütava liigi halba kaitsestaatust, samuti võimaldab piiratud kehtivusaeg koguda paremaid teadusandmeid majandamiskava täiustamiseks.
(27)
Kuna rakendusmäärusega (EL) 2018/1634 tehtud erand aegus 31. märtsil 2021 ja püügihooaeg algab iga aasta 1. novembril, tuleks õigusliku järjepidevuse tagamiseks käesolevat määrust kohaldada alates 1. novembrist 2021.
(7) Euroopa Parlamendi ja nõukogu 20. juuni 2019. aasta määrus (EL) 2019/1241, mis käsitleb kalavarude ja mereökosüsteemide kaitsmist tehniliste meetmete abil ning millega muudetakse nõukogu määrusi (EÜ) nr 1967/2006, (EÜ) nr 1224/2009 ning Euroopa Parlamendi ja nõukogu määrusi (EL) nr 1380/2013, (EL) 2016/1139, (EL) 2018/973, (EL) 2019/472 ja (EL) 2019/1022 ning tunnistatakse kehtetuks nõukogu määrused (EÜ) nr 894/97, (EÜ) nr 850/98, (EÜ) nr 2549/2000, (EÜ) nr 254/2002, (EÜ) nr 812/2004 ja (EÜ) nr 2187/2005 (ELT L 198, 25.7.2019, lk 105).
(8) Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).